laion/Wikipedia-Exotic huggingface dataset:
HPFS

HPFS (High Performance File System) on failisüsteem, mis loodi spetsiaalselt OS/2 operatsioonisüsteemile, et üle saada FAT failisüsteemi puudustest. See kirjutati Gordon Letwini ja teiste Microsofti töötajate poolt ning lisati OS/2 versioonile 1.2, mida arendati sel ajal Microsofti ja IBM'i ühistööna. Võrreldes FAT-failisüsteemiga on HPFS-il järgmised täiustused: Toetab nii suur- kui väiketähtega segamini failinimesid ja erinevaid kooditabeleid; toetab pikki failinimesid (255 märki, FAT toetab 8+3 märgi pikkusi nimesid); tõhusam kõvaketta kasutus (faile ei salvaestata mitmesektorilistele klastritele, vaid tavaliselt ühele sektorile); sisemine arhitektuur, mis hoiab seotud failid kettamahus üksteisele lähemal; tagab väiksema andmete killustumise (fragmeerumise); tagab faili suurenduspõhise kettaruumi jaotamise; eraldiseisvad kuupäevatemplid viimaste muudatuste jaoks, viimase kasutusaja ning loomise aja jaoks; kaustadel kasutatakse B+ struktuuriga puud; juurkataloog on kiirema pöördumise huvides paigutatud ketta keskpunkti. HPFS suudab hoida 64 KiB metaandmeid faili kohta (täiendavad faili omadused ja kirjeldus). IBM omab endiselt õigusi HPFS-i kasutamisel, kuid mitte HPFS386 õigusi. HPFS valmist Microsofti ja IBMi koostööna ning mõlemad ettevõtted omasid õigusi kasutada seda Windows ja OS/2 tehnoloogias. Microsoft kasutas HPFS-i Windows NT-l.
Btrfs

Btrfs (ligikaudne hääldus 'better ef ess') ehk B-tree file system on GNU üldise avaliku litsentsiga (GPL), faili koopia muutmisel kasutajale isiklikku eksemplari loov (copy-on-write) failisüsteem, mis on saadaval Linuxi ja ReactOS-i operatsioonisüsteemidele. Btrfs-i loomist alustas 2007. aastal Oracle Corporation. Btrfs loodi kavatsusega vähendada failiühenduste puudulikkust, kaadreid, kontrollsummasid ja integreerida mitme seadme kasutamist Linuxi failisüsteemides. Need omadused on üliolulised, kuna Linuxi kasutus suurtes ettevõtetes kasvab ja on vaja aina suuremaid andmehulkasid salvestada. Skaleerimine ei ole ainult andmete talletamise adresseerimine, vaid see tähendab ka võimet administreerida ning hallata neid tegevusi puhta kasutajaliidesega, mis võimaldab inimestel näha, mis on kasutuses, ning see teeb selle töökindlamaks. Btrfs 1.0 originaal materdati maha tema hilise 2008. aasta väljaande pärast, kuid isegi 2010. aasta seisuga ei olnud see ikka veel kasutusvalmis. Siiski oli ta vastu võetud 2.6.29-rc1 kernelisse testimiseks. Mitmed Linuxi versioonid (sh RHEL 6) on hakanud pakkuma Btrfsi kui valikut juurfailisüsteemiks installimise ajal. Btrfs on olnud mobiiltelefoni MeeGo operatsioonisüsteemi vaikefailisüsteem.
Mayon

Mayon on vulkaan Luzoni saarel. Kõrgus 2421 meetrit. Mayon on Filipiinide 22 aktiivsest vulkaanist aktiivseim, see on viimase 400 aasta jooksul pursanud umbes 50 korda.
Toba

Toba on linn Jaapanis Mie prefektuuris. Asub Shima poolsaarel. Piirneb Ise ja Shima linnaga. Linna haldusalasse kuuluvad mitmed saared Ise lahes. Haldusüksus loodi 1954. aastal Toba, Kamo, Nagaoka, Kagamiura, Momoroti, Sugashima, Toshi ja Kamishima valdade liitmise teel. 三重県｜統計データライブラリ：人口・世帯の動き, vaadatud 2.11.2020. http://www.city.toba.mie.jp/
Mercklin

Mercklin (ka Merklin) on perekonnanimi. Carl Eugen Mercklin (Karl; 1821–1904), baltisaksa botaanik-füsioloog, palaeobotanist, Peterburi TA korrespondentliige (1864); Ludwig Mercklin (Heinrich Eugen Ludwig Mercklin; 1816–1863), baltisaksa filoloog;
Tanema keel

Tanema keel on Saalomoni saarte hulka kuuluval Vanikoro saarel räägitav Austroneesia keel. Keele ISO 639-3 kood on tnx. 2012. aasta maikuu seisuga rääkis seda 1 inimene. http://www.ethnologue.com/language/tnx http://alex.francois.free.fr/AF-field.htm#Solomons
Clevelandi vulkaan

Clevelandi vulkaan (ingl Mount Cleveland) on tegutsev kihtvulkaan Põhja-Ameerikas Aleuutidel Chuginadaki saarel. Vulkaani geograafilised koordinaadid on 52° 49′ 20″ N, 169° 56′ 42″ W. Vulkaani kõrgus on 1730 meetrit. Clevelandi vulkaan on viimase 230 aasta jooksul pursanud vähemalt 22 korda. Eriti alates 2000. aastatest on pursked sagenenud. Viimati hakkas vulkaan purskama 2013. aasta mai alguses. Cleveland Activity
Uus-Britannia

Uus-Britannia (kohalik nimi Birara; inglise New Britain, varasem saksa nimi Neupommern ('Uus-Pommeri')) on saar Melaneesias Bismarcki saarestikus. Uus-Britannia pindala on 36 600 km². Saar on mägine, kõrgus kuni 2300 meetrit. Uus-Britannia kuulub Paapua Uus-Guineale. Halduslikult jaguneb see Ida-Uus-Britannia ja Lääne-Uus-Britannia provintsiks. Esimese eurooplasena külastas Uus-Britanniat William Dampier 27. veebruaril 1700. Ta andis saarele ladinakeelse nime Nova Britannia. Novembris 1884 kuulutas Saksamaa Uus-Britannia ja Uus-Iirimaa oma protektoraadiks. Saartele pandi uued nimed, vastavalt Neupommern ja Numecklenburg. Kogu saarestik nimetati Bismarcki saarestikuks ja see omakorda osaks Saksa Uus-Guineast. 11. septembril 1914 toimus Uus-Britannias üks Esimese maailmasõja esimesi lahinguid. Austraalia sõjavägi maabus saarel, purustas Saksa väed ja sellega sai Saksa Uus-Guinea osaks Austraalia Uus-Guinea territooriumist.
James Rainwater

Leo James Rainwater (9. detsember 1917 – 31. mai 1986) oli Ameerika Ühendriikide füüsik. Ta jagas 1975. aastal Nobeli füüsikaauhinda Aage Bohri ja Ben Roy Mottelsoniga töö eest aatomituuma ebasümmeetria seletamisel. Autobiograafia Nobelprize.org
Globen

Globen (praeguse ametliku nimega Avicii Arena) on peamine spordi- ja kontserdihall Rootsi pealinnas Stockholmis. Kuppelehitis kõrgub üle linnaosa Enskede-Årsta-Vantör, see on pühendatud enesetapu sooritanud maailmakuulsale kohalikule DJ-le ja produtsendile Tim Berglingile (1989–2018). Globen on maailma suurim sfäärilise kujuga ehitis. Selle läbimõõt on 110 meetrit, sisekõrgus 85 meetrit ja kubatuur 605 000 m³. Materjalidena on kasutatud terast, betooni ja klaasi. Sinna mahub 16 000 pealtvaatajat (hokimatšide puhul 13 850). Sellega näitlikustatakse maailma suurimas päikesesüsteemi mudelis (Swedish Solar System; mõõteskaalaga 1:20 miljonile) just Päikest. Seda ümbritsevat piirkonda nimetatakse Globenområdetiks. Globeni metroojaam Ehitise jalam idast Vaade loodest kagusse Avicii Arena Tele 2 Arena Tele 2 Arena Avicii Arena 1985. aastast makett SkyViewi vaatekapsel SkyViewi gondola lift SkyViewi vaatekapsel Eurovisioon (2016) 1989. aasta jäähoki maailmameistrivõistlused 1995. aasta jäähoki maailmameistrivõistlused 2012. aasta jäähoki maailmameistrivõistlused 2013. aasta jäähoki maailmameistrivõistlused 2000. aasta Eurovisiooni lauluvõistlus 2016. aasta Eurovisiooni lauluvõistlus Tele 2 Arena Annexet Hovet "Ericsson Globe". Originaali arhiivikoopia seisuga 28. mai 2013.  Globen – pildid, videod ja helifailid Wikimedia Commonsis
Sven Erik Nordberg

Sven Erik Nordberg (sündinud 12. septembril 1937) on Taani diplomaat. Ta töötas Taani välisministeeriumis aastatel 1973–2007. Aastatel 1991–1995 oli ta Taani suursaadik Eestis. Alates 1998. aastast oli ta Taani suursaadik Saudi Araabias, Kuveidis, Bahreinis, Kataris, Omaanis ja Jeemenis, aastatel 2005–2007 suursaadik Šveitsis, Liechtensteinis ja Vatikanis. 75 Sven Erik Nordberg 75 Sven Erik Nordberg
Taavi Toom

Taavi Toom (sündinud 1970 Tartus) on Eesti endine diplomaat. Ta lõpetas 1988. aastal Tartu 3. Keskkooli ja seejärel Tartu Ülikooli õigusteaduskonna cum laude. Aastatel 1991–1994 töötas ta ajalehe Postimees välisinfo toimetajana. 1994–2017 töötas Toom välisministeeriumis, olles selle aja jooksul Eesti suursaadik Taanis (2001–2006) ning Poolas ja Rumeenias (2009–2013). Taavi Toom on töötanud ka välisministeeriumi Euroopa Liidu osakonna juhatajana ja julgeolekupoliitika direktorina, samuti välisministeeriumi pressiesindaja ning avaliku diplomaatia osakonna juhatajana. 2017–2019 töötas Taavi Toom Suurbritannia Tallinna suursaatkonnas nõunikuna. Endine suursaadik Taavi Toom liitus Eesti 200-ga www.err.ee Endine suursaadik Taavi Toom liitus Eesti 200-ga www.postimees.ee
Meelike Palli

Meelike Palli (sünninimi Meelike Maran; sündinud 20. augustil 1954) on Eesti diplomaat ja tõlkija. Ta lõpetas 1977. aastal Tartu Riikliku Ülikooli romaani-germaani filoloogia erialal. Ta töötas seejärel Eesti Rahvusraamatukogus. Välisministeeriumis töötab Meelike Palli alates 1992. aastast. Aastatel 1997–1999 oli ta Eesti ajutine asjur Portugalis. Aastatel 2006–2011 oli ta Eesti suursaadik Taanis. Meelike Palli on tõlkinud ilukirjandust inglise ja portugali keelest. 2005 Valgetähe III klassi teenetemärk Tema isa oli lastekirjanik Iko Maran. Eesti suursaadik Taani Kuningriigis andis üle volikirja "Eesti ja Portugal". Originaali arhiivikoopia seisuga 24. august 2013. Vaadatud 28. juunil 2022. "Eesti ja Taani". Originaali arhiivikoopia seisuga 24. august 2013. Vaadatud 28. juunil 2022. Meelike Palli Teenetemärkide kavalerid Meelike Palli. "Tolmukübemed päikesekiirtes"
Arstle paljand

Arstle paljand (ka: Helme Liivakivi paljand) on liivakivipaljand Viljandi-Helme-Leebiku teeristil; halduslikult Valga maakonnas Tõrva vallas. Paljand on arvele võetud ürglooduse objektina. Sissekanne Eesti looduse infosüsteemis (vaadatud 04.05.2013) Arstle paljand keskkonnaportaalis
Narva jõe paljand

Narva jõe paljand on paljand Narva jõe vasakul kaldal; halduslikult Ida-Viru maakonnas Alutaguse vallas. Paljand on arvele võetud ürglooduse objektina. Paljandit loetakse Narva lademe Vadja vöö hüpostratotüübiks. Narva jõe paljand Eesti looduse infosüsteemis (vaadatud 04.05.2013) Narva jõe paljand Eesti looduse infosüsteemis
Nuia paljand

Nuia paljand on paljand Halliste ürgorgu suubuvas sälkorus; halduslikult Viljandi maakonnas Mulgi vallas Karksi-Nuia linnas. Paljand on arvele võetud ürglooduse objektina. Nuia paljand Eesti looduse infosüsteemis (vaadatud 04.05.2013) Nuia paljand Eesti looduse infosüsteemis
Nunne tänava paljand

Nunne tänava paljand on paljand Toompea kirdenõlval; halduslikult Tallinnas Kesklinna linnaosas Nunne tänava ääres (Tallinna vanalinn). Paljand on arvele võetud ürglooduse objektina. Tallinna vanalinnas on veel kaks paljandit: Patkuli trepi paljand ja Toompea paljand. Sissekanne Eesti looduse infosüsteemis (vaadatud 04.05.2013) http://www.eestiloodus.ee/artikkel1133_1123.html (vaadatud 02.05.2013) Nunne tänava paljand keskkonnaportaalis
Angola lipp

Angola lipp on Angola Vabariigi ametlik lipp. Riigi- ja rahvuslipp võeti kasutusele 11. novembril 1975. Lipu eeskujuks on võetud iseseisvusvõitluse võitnud partei MPLA (Movimiento Popular de Libertação de Angola) lipp, millele on lisatud banganuga (võsalõikamisnuga) ja hammasratas, mis on kommunistide sümboli sirbi ja vasara Angola vaste. Lipp koosneb kahest horisontaalsest värviväljast, punasest ja mustast, mille keskele on lisatud kollane embleem. Punane esindab verd, mida angolalased on pidanud valama pika koloniaalperioodi jooksul oma maa eest võideldes ja seda kaitstes. Must sümboliseerib Aafrika kontinenti. Lipu keskel on pool hammasratast, mis sümboliseerib tööstust, koos võsanoaga tähistavad need tööliste ja talupoegade liitu. Matšeete sümboliseerib põllumajandust, talupidamist ja relvastatud võitlust. Täht sümboliseerib rahvusvahelist solidaarsust ja sotsialismi ning selle viis haru ühtsust, vabadust, õiglust, demokraatiat ja progressi. Kollane värv (hammasratas, matšeete ja täht) sümboliseerib riigi rikkust. 27. augustil 2003 pakkus Angola parlamendi põhiseaduskomisjon välja uue, "optimistlikuma" lipu, kuid seda ei võetud kasutusse. Pakutud lipu keskne motiiv pidi meenutama koopamaale Tchitundo-Hulu koopas. Säilitati lipu senised proportsioonid 2:3. 1385–1485 1485–1495 1495–1521 1521–1578 1578–1640 1580–1640 (putative flag) 1640–1667 1667–1707 1707–1816 1816–1826 1826 – 1830/1834 1830–1910 1910 - 1975 Angola vapp Angola lipp andmebaasis Flags of the World (inglise keeles)
Charlton

Charlton on mitme asja nimi. Charlton on perekonnanimi. Charltoni saar Nunavutis Kanadas Charlton, endine iseseisev asula, nüüd Londoni linnaosa Charlton, linn Massachusettsi osariigis Charlton, linn New Yorgi osariigis Charltoni maakond Georgia osariigis Charlton Athletic FC, jalgpalliklubi Londoni linnaosas Charltonis
Elvis (eesnimi)

Elvis on mehenimi. See on iiri pühaku Ailbe (ka Ailbhe, Elfeis, Ailfyw, Ailvyw, Elveis) nime inglispärane kuju. Tuntuim selle nime kandja on laulja Elvis Presley. Seda nime on kandnud ka enne teda inimesed, näiteks kas või Elvis Presley isa Vernon Elvis Presley, aga hiljem on tavaliselt võetud see nimi endale ise (näiteks laulja Elvis Costello) või on vanemad selle oma lapsele pannud Presley auks. Suurbritannias on see populaarsuselt kaheksas kuulsuse nimi, mida pannakse oma koerale. Elvis Costello, laulja Elvis Efert, eesti raadioajakirjanik Elvis Liivamägi, eesti jalgpallur Elvis Presley, laulja "Elvis Lives! Just ask UK pet owners..."[alaline kõdulink] PDSA, 11. august 2008 (vaadatud 6. mail 2013)
Promised Land

Promised Land on ingliskeelne väljend, mis tähendab tõotatud maad. Seda ingliskeelset nime kannavad: "Tõotatud maa" ("Promised Land"), 1987. aasta film, režissöör Michael Hoffman, osades Jason Gedrick, Kiefer Sutherland, Meg Ryan ning Tracy Pollan "Tõotatud maa" ("Promised Land"), 2004. aasta Iisraeli film, mis räägib Eesti tüdrukutest, keda üritatakse Egiptuse kaudu Iisraeli prostituutideks parseldada, režissöör Amos Gitai "Tõotatud maa" ("Promised Land"), 2012. aasta film, režissöör Gus Van Sant, peaosades Matt Damon, John Krasinski ja Frances McDormand "Tõotatud maa" ("Promised Land"), aastail 1996–1999 toodetud teleseriaal "Promised Land", Elvis Presley 1975. aasta album "Promised Land", Queensrÿche album
Promised Land (Presley)

"Promised Land" ("Tõotatud maa") on Elvis Presley 1975. aastal ilmunud album. Albumi tootis plaadifirma RCA Records. Album salvestati 1973. aasta detsembris Memphises ja avaldati 1975. aastal Presley 40. sünnipäevaks. Samal perioodil samas stuudios salvestatud lugudest paremad avaldati 1974. aasta albumil "Good Times", albumil "Promised Land" avaldatud materjali oli peetud teisejärgulisemaks. Albumi nimilugu, Chuck Berry 1965. aasta loo kaver, avaldati ka singlina, mis jõudis Billboard Hot 100 edetabelis 14. kohale. "Promised Land" 2:57 "There's a Honky Tonk Angel (Who'll Take Me Back In)" 3:01 "Help Me" 2:27 "Mr. Songman" 2:08 "Love Song of the Year" 3:33 "It's Midnight" 3:21 "Your Love's Been a Long Time Coming" 3:47 "If You Talk in Your Sleep" 2:35 "Thinking About You" 3:00 "You Asked Me To" 2:52
LI

Li, li, .li või LI võib tähendada mitut asja. LI, Rooma number 51 Li, perekonnanimi, sealhulgas mitme hiina perekonnanime latinisatsioon Li An (Ang Lee), filmilavastaja Li Bo, luuletaja Jet Li, filminäitleja Li Keqiang, poliitik Li Na, tennisist Li Nan, korvpallur Li (eesnimi) Li jõgi 954 Li, asteroid Li, liitiumi keemiline sümbol Li, Lihula rajooni tähis <li>...</li></li>...<//li>, kirje HTML-loendis li, integraallogaritmi tähis li, limburgi keele ISO 639 kood .li, Liechtensteini tippdomeen LI, Liechtensteini kahetäheline maakood ISO 3166 järgi Liberaalne Internatsionaal Long Island Loodusvarade Instituut Liid, rahvas Hiinas Lii, Hiina pikkusühik
Ratifitseerimine

Rahvusvahelises õiguses on ratifitseerimine ehk ratifikatsioon toiming, millega riik väljendab oma nõusolekut rahvusvahelise lepingu tema suhtes siduvaks muutumisele. Ratifitseerimisel on ka oluliselt kitsam tähendus, mille kohaselt on ratifitseerimine välislepingu kinnitamine riigipea poolt, demokraatlikes riikides seadusandliku asutise poolt eelkäinud heakskiitmisel. See on jäänuk absolutismi ajast, mil saadiku allkirjastatud välislepingutele andis lõpliku kehtivuse suverään. Eesti riigiõiguses on mõistel "ratifitseerimine" väga omapärane ja ebatavaline sisu, tähendades lepingu kinnitamist Riigikogu poolt. See on sätestatud põhiseaduse §-s 121. Denonsseerimine Põhiseaduse 9. peatükk "Välissuhted ja välislepingud". Eesti Vabariigi Põhiseaduse Ekspertiisikomisjoni lõpparuanne.
Nikolai Suursööt (näitleja)

Nikolai Suursööt (aastani 1934 Nikolai Ponomarjov; 12. märts 1899 Orenburgi kubermang – 22. november 1943 Ussollagi vangilaager, Molotovi oblast, Venemaa) oli eesti laulja (bass). Ta sündis Voskressenskis Orenburgi kubermangus insener Nikolai Ponomarjovi pojana. Ta lõpetas aastal 1917 Tallinna Nikolai I Gümnaasiumi ja aastal 1920 sõjakooli, õppis aastatel 1917–1919 Petrogradi polütehnikumis, teenis aastal 1919 Nikolai Judenitši Loodearmees ja aastani 1921 Eesti armees. Laulmist õppis ta Nikolai Sternbergi ja Armanda degli Abbati-Campodonico juures. Ta laulis aastast 1923 Estonia teatri kooris, aastatel 1927–1938 oli samas solistiks, hiljem esines külalisena. Ta on tegutsenud kammer- ja oratooriumilauljana. Arreteeriti NKVD poolt 27. juunil 1941 Tallinnas, mõisteti tribunali poolt § 58-10 8 aastaks vangilaagrisse. Viibis Krasnojarski krais Kraslagis, seejärel Molotovi oblastis Ussollagis, kus ta ka 1943 suri. Tema vend Vladimir Suursööt oli arst, venna Mihkli poeg Nikolai Suursööt oli Rootsis arhitekt ja õigeusu preester. 1916 Nikolai Gogol "Revident" (linnapealik), gümnaasiumis 1924 Giacomo Meyerbeer "Hugenotid" (Méru) 1926 Johann Strauß "Mustlasparun" (Joszi) 1926 Gioachino Rossini "Sevilla habemeajaja" (Basilio) 1927 Jacques Offenbach "Ilus Helena" (Agamemnon) 1929 Wolfgang Amadeus Mozart "Don Juan" (Masetto) 1930 Modest Mussorgski "Boriss Godunov" (Varlaam) 1930 Léo Delibes "Lakmé" (Nilakantha) 1931 Charles Gounod "Faust" (Mefisto) 1932 Giuseppe Verdi "Aida" (Vaarao) 1932 Aleksandr Borodin "Vürst Igor" (Galitski) 1932 Adolf Vedro "Kaupo" (piiskop Albert) 1933 Camille Saint-Saëns "Simson ja Delila" (Abimelek) 1935 Sigmund Romberg "Kõrbelaul" (Ben Ali) 1935 Evald Aav "Vikerlased" (Hiietark) 1936 Giacomo Puccini "Boheem" (Colline) 1937 Stanisław Moniuszko "Halka" (Stolnik) "Arhiivikoopia". Originaali arhiivikoopia seisuga 7. jaanuar 2015. Vaadatud 6. jaanuaril 2015.{{netiviide}}: CS1 hooldus: arhiivikoopia kasutusel pealkirjana (link) Eesti teatri biograafiline leksikon Tallinn 2000 Eesti muusika biograafiline leksikon. 2. köide (N-Y). Tallinn, 2007.
Denonsseerimine

Denonsseerimine ehk lepingust väljumine on rahvusvahelis-õiguslik toiming, millega riik lõpetab ühepoolselt rahvusvahelisest lepingust talle tulenevad kohustused. Juhul kui leping ei sisalda sätteid lepingu denonsseerimise kohta, tuleb järgida rahvusvaheliste lepingute õiguse Viini konventsiooni artiklit 56, mille kohaselt: 1. Leping, mis ei sisalda sätteid selle lõppemise kohta ja mis ei näe ette denonsseerimist või lepingust väljumist, ei kuulu denonsseerimisele ja sellest väljumine on keelatud, kui ainult: a) ei ole kindlaks tehtud, et osalised kavatsesid lubada denonsseerimise või väljumise võimalust; või b) lepingu iseloomust ei tulene denonsseerimise või väljumise õigus. Viini konventsiooni järgi on denonseerimiseks vajalik vähemalt 12 kuud ette teatada. Kui Viini konventsiooni kohaldada ei saa, on etteteatamistähtaeg ebaselge. Näiteks kui USA, kes ei ole Viini konventsiooni osapool, denonsseeris 7. märtsil 2005. aastal konsulaarsuhete Viini konventsiooni vaidluste lahendamise lisaprotokolli, tekkis küsimus, millal lepingu kehtivus USA suhtes lõppes. Etteteatamistähtaja kohta on Rahvusvaheline Kohus kohtulahendis Military and Paramilitary Activities in and against Nicaragua (Nicaragua v. United States) öelnud, et rahvusvaheliste lepingute õigus nõuab "mõistlikku etteteatamistähtaega lepingu denonseerimiseks või lõpetamiseks juhul kui leping ise ei sisalda sätet nende kehtivuse kestuse kohta." Ratifitseerimine Põhiseaduse 9. peatükk "Välissuhted ja välislepingud." Eesti Vabariigi Põhiseaduse Ekspertiisikomisjoni lõpparuanne. Helfer, Laurence R. Exiting Treaties. 91 Virginia Law Review (November 2005), lk 1579-1648. [1] Kirgis, Frederic L.: Addendum to ASIL Insight, President Bush’s Determination Regarding Mexican Nationals and Consular Convention Rights, ASIL Insight, märts 2005.
Color

Color on keskaja muusikateoorias mitmetähenduslik sõna: color on tetrakordi või kirikulaadi kõlaline iseloom color on erinevate värvuste kasutamine keskaegses noodikirjas, kus nii tähistati kas astmeid, kirikulaade, noodivältuste muutumist või perfektsioonipunkti color ehk pulchritudo ehk ornatura on muusikaline kaunistus, ornament või arendus, mis on teostatud kas üldiselt, dissonantsi, rütmilist iseärasust või mittediatoonilist pooltooni kasutades. Viimasel puhul kasutatakse ka mõistet musica colorata color tähendab kas üldiselt, teatud rütmis või kindlas helide järgnevuses korduvat muusikalist figuuri. Viimasel juhul on selle vastandmõisteks talea color võib tähendada muusikalist ilu color võib mensuraalnoodikirja puhul tähistada mensuuri muutumist
Kvalitatiivne matemaatika

Kvalitatiivne matemaatika erineb tavapärasest, kvantitatiivsest (arvulisest) matemaatikast selle poolest, et esitab objekte kvalitatiivselt, s.t terviklikult, kuid semantiliste tunnustega detailiseeritud kujul. Mõiste "kvalitatiivne matemaatika" pärineb Claude Lévi-Straussilt. Seda ambivalentset mõistet on erinevad autorid käsitletud erinevalt. Praegu ühtset kvalitatiivset matemaatikat ei eksisteeri, kuid selle ilminguid leidub mitmel pool, ka Eestis. 1968. aastal avaldas Tartu Ülikooli matemaatik Jevgeni Gabovitš raamatu arvudeta matemaatikast, mis piirdus küll vaid näidetega algebrast ja graafiteooriast. 1970. aastal opereeris kvalitatiivsete tunnustega oma doktoritöös ühe tollase uurimisinstituudi laborijuhataja Albert Tiro . 1990. aastatel John Teveti poolt alustatud uurimissuund graafiteooria ja semiootika piirimail – struktuurisemiootika – rajaneb kvalitatiivsetel tunnustel . Üks kvalitatiivse matemaatika alane põhjalikum artiklikogumik ilmus Jaan Valsineri toimetusel. K. D. Forbus. (2008) Qualitative mathematics – Handbook of Knowledge Representation. 361-393. DOI: 10.1016/S1574-6526(07)03009-X L. Rudolph. (2006) Spaces of ambivalence: Qualitative mathematics in the modelling of complex fluid phenomena. – Estudios Psicologia, Vol 27, No 1, March, 67-83 J. Gabovitš. (1968) Arvudeta matemaatika. Valgus А. М. Тиро. (1974) Основы аппарата формального языка организационного управления. ИУНХ, Москва J.-T. Tevet. (2010) Graafide varjatud külgi. S.E.R.R., Tallinn, ISBN 9789949213108 J. Valsiner, L. Rudolph (editors). (2012) Qualitative Mathematics for the Social Sciences. Routledge
Phelpsi maakond (Missouri)

Phelpsi maakond (Phelps County) on maakond USA-s Missouri osariigi keskosas. Maakonna halduskeskus ja suurim linn on Rolla. Maakonna pindala on 1746 km². Veepindala on 4 km². Elanike arv oli 2010. aasta rahvaloenduse järgi 45 156. Aastal 2000 oli elanike arv 39 825. Mariesi maakond (loodes) Gasconade'i maakond (kirdes) Crawfordi maakond (idas) Denti maakond (kagus) Texase maakond (lõunas) Pulaski maakond (läänes) Phelpsi maakond moodustati 1857. aastal. Maakond on saanud nime 23. Missouri kuberneri John S. Phelpsi järgi. Mark Twaini metsakaitseala (osa) 2020 United States Census, vaadatud 1.01.2022. Phelpsi maakonna koduleht (inglise keeles)
Phelpsi maakond

Phelpsi maakond (Phelps County) on maakond USA-s Nebraska osariigis. Maakonna halduskeskus ja suurim linn on Holdrege. Maakonna pindala on 1401 km². Veepindala on 3 km². Elanike arv oli 2010. aasta rahvaloenduse järgi 9188. Aastal 2000 oli elanike arv 9747. Kearney maakond (idas) Franklini maakond (kagus) Harlani maakond (lõunas) Furnasi maakond (edelas) Gosperi maakond (läänes) Dawsoni maakond (loodes) Buffalo maakond (kirdes) Phelpsi maakond moodustati 1873. aastal. Maakond on saanud nime ühe esimese sellel alal elanud asuniku William Phelpsi järgi. 2020 United States Census, vaadatud 1.01.2022. Phelpsi maakonna koduleht (inglise keeles)
Shannoni maakond (Missouri)

Shannoni maakond (Shannon County) on maakond USA-s Missouri osariigi lõunaosas. Maakonna halduskeskus on Eminence ja suurim linn Winona. Maakonna pindala on 2600 km². Veepindala on 0 km². Elanike arv oli 2010. aasta rahvaloenduse järgi 8411. Aastal 2000 oli elanikke 8324. Shannoni maakond on vaeseim maakond Missouri osariigis. Denti maakond (põhjas) Reynoldsi maakond (idas) Carteri maakond (kagus) Oregoni maakond (lõunas) Howelli maakond (edelas) Texase maakond (läänes) Shannoni maakond moodustati 29. jaanuaril 1841. Maakond on saanud nime Clarki ja Lewise ekspeditsioonist osavõtja George Shannoni järgi. 1846. aastal avati Shannoni maakonnas esimene vasekaevandus Missouri osariigis ja Teise maailmasõja ajal avati ainuke osariigi mangaanikaevandus. Mark Twaini metsakaitseala (osa) 2020 United States Census, vaadatud 1.01.2022.